მერი ფრენსის ლაიონი

მერი ფრენსის ლაიონი (ინგლ. Mary Frances Lyon; დ. 15 მესი, 1925, ნორვიჩი, ინგლისი — ღ. 25 ქირსეთუთა, 2014, ოქსფორდშირი, ინგლისი) — ინგლისარი გენეტიკოსი, ძირუ დო გიმირკვიუ X-ქრომოსომაშ ინაქტივაცია, ნამუსჷთ ლაიონიზაციას ხოლო უძახჷნა. მერი ლაიონი გურაფულენდჷ კემბრიჯიშ უნივერსიტეტის, სოდეთ მიპალუ დოქტორიშ ხარისხი რონალდ ფიშერიშ ხემანჯღვერობათ. გურაფაშ თებაშ უკულ მუშენდჷ ედინბურგიშ უნივერსიტეტის. ლაიონი რდჷ შხვადოშხვა პრემიეფიშ დო ჯილდოეფიშ ლაურეატი. 1973 წანაშე რდჷ ლონდონიშ ომაფე ჯარალუაშ მაკათური დო 1979 წანაშე ამერიკაშ მენცარობეფიშ ერუანული აკადემიაშ ასოცირებული მაკათური. 1984 წანას ლაიონიქ მიპალუ ომაფე მენდალი, 1997 წანას ვოლფიშ პრემია მედიცინას დო ემორიშ პრემია. 2003 წანას გენეტიკაშ ჯარალუაქ ლაიონის გინოჩჷ მენდელიშ მენდალი. 2006 წანას მერი ლაიონიქ მიპალუ როზენსტილიშ პრემია. მერი ფრენსის ლაიონიქ ღურუ 2014 წანაშ 25 ქირსეთუთას, ოქსფორდშირის, 89 წანერქ.  2015 წანას გენეტიკაშ ჯარალუაქ დარსხუ მერი ლაიონიშ ჯოხონობაშ მენდალი.

რესურსეფი ინტერნეტის
 ბიოგრაფიული ფაქტეფი

კატეგორია:ინგლისარეფი
კატეგორია:ინგლისარი გენეტიკოსეფი
კატეგორია:დუნაბადი 1925
კატეგორია:ნაღურა 2014